བོད་ཀྱི་དེང་རབས་རྩོམ་རིག་ནི་ཡར་སྔོན་སྲོལ་རྒྱུན་རྩོམ་རིག་གི་རྒྱུན་མུ་མཐུད་དུ་སྤེལ་བ་ཞིག་ཡིན་ཏེ།བོད་ཀྱི་སྲོལ་རྒྱུན་རྩོམ་རིག་ལ།རྩོམ་པ་པོའི་རྩོམ་རིག་དང་དམངས་ཁྲོད་རྩོམ་རིག་དང་།དེ་མིན་སྲོལ་རྒྱུན་གྱི་གཞུང་ལུགས་དང་ཐབས་ཤེས་སོགས་ཀྱི་རྒྱུན་མུ་མཐུད་དུ་སྤེལ་བ་ཞིག་ཡིན།བོད་ཀྱི་སྲོལ་རྒྱུན་རྩོམ་རིག་གི་ནང་དོན་གཏིང་ཟབ་ཅིང་ཕུན་སུམ་ཚོགས་པ་དང་།རྣམ་པའང་ཤུན་ཏུ་མང་བ་དང་།ཁྱད་པར་དུ་དམངས་ཁྲོད་རྩོམ་རིག་སྟེ།དཔེར་ན།འཛམ་གླིང་གི་ཨང་དང་པོར་གྲགས་པའི་དོན་བརྗོད་རང་བཞིན་གྱི་དཔའ་བོའི་ལོ་རྒྱུས་སྙན་ངག་རིང་མོགེ་སར་རྒྱལ་པོའི་སྒྲུངདང་།བོད་ཀྱི་དམངས་ཁྲོད་གཏམ་རྒྱུད་དང་།དམངས་གཞས་གླུ་དང་།གཏམ་དཔེ་སོགས་རྒྱ་མཚོ་ལྟ་བུར་བརྗོད་ཀྱིས་མི་ལང་པ་མཆིས་པ་ནི།བོད་ཀྱི་དེང་རབས་རྩོམ་རིག་གསར་པའི་འཛད་དུ་མེད་པའི་རྩོམ་རིག་གི་བང་མཛོད་ཆེན་པོ་གཉིས་སུ་གནས།གཞན་ཡང་ཀྲུང་གོའི་དེང་རབས་རྩོམ་རིག་དང་འཛམ་གླིང་རྩོམ་རིགདེ་མིན་དེང་རབས་ཀྱི་རྩོམ་རིག་གཞུང་ལུགས་ཀྱི་བསམ་བློ་གསར་པ་དང་སྒྱུ་རྩལ་གྱི་ཐབས་ཤེས་གསར་པས་ཤུགས་རྐྱེན་གཏིང་ཟབ་ཐེབས་པ་དང་།ཁྱད་པར་དུ་དངོས་ཡོད་རིང་ལུགས་དང་རྟོག་པ་འཆར་ཡན་རིང་ལུགས་ཀྱི་བསམ་བློ་དང་གསར་རྩོམ་ཐབས་ཤེས་དང་ལེན་བྱས་པས།བོད་ཀྱི་དེང་རབས་རྩོམ་རིག་གི་གསར་རྩོམ་དང་འཕེལ་རྒྱས་ལ་བསམ་བློ་དང་ཐབས་ཤེས་གསར་བའི་ཚེ་སྲོག་ཞུགས།